U Ministarstvu uprave pripremaju Zakon o životnom partnerstvu koji će istospolnim parovima omogućiti odlazak matičaru, no njihova se zajednica neće zvati brak. Zakon će u javnu raspravu u rujnu, a do kraja godine i u saborsko čitanje.



Životna zajednica dvije osobe istog spola neće se zvati brak i ta životna zajednica neće imati pravo na posvajanje djece. Na ostalim razlikama između braka i životnog partnerstva nećemo inzistirati, a javna rasprava će pokazati koja će biti konačna i najbolja rješenja, izjavio je Marko Jurčić iz Udruge Zagreb pride.



Istospolni parovi kažu, mnogo je to više od sklapanja braka pred matičarom.

Jurčić kaže, riječ je o čitavom nizu područja života, od zdravstvenih prava, mirovinskih prava, naslijeđivanja, podrške partneru, regulacije rastave istospolnog partnerstva. Svjesni su da im zakon neće olakšati planiranje obitelji, no mimo posvajanja treba urediti postojeće stanje jer mnogo istospolnih parova ima djecu.



Hoće li zakon i kada dobiti zeleno svjetlo, ovisi o raspravi u Saboru.